cyanic-selkie/wikianc huggingface dataset:
NFC Championship Game 2018
Bakgrunn
I 2018-sesongen sikret Saints og Rams henholdsvis første og andre seed i NFC, som sikret dem en bye i første runde. I divisjonsrunden møtte Saints sjette seed og regjerende Super Bowl-vinnere Philadelphia Eagles. Selv om de lå under 14–0 i første kvarter etter at Eagles' quarterback Nick Foles scoret to touchdowns, svarte Saints med 20 strake poeng for en seier. På Eagles' siste drive hadde cornerback Marshon Lattimore en interception på Nick Foles som sikret seieren. Det var Saints' første tur til en NFC Championship-kamp siden -sesongen, da de vant Super Bowl XLIV. Rams møtte fjerde seed Dallas Cowboys og vant kampen 30–22, hvor running backs C.J. Anderson og Todd Gurley begge hadde over 100 yards på løp og kombinert scoret tre touchdowns. Det var Rams' første tur til NFC Championship-kampen siden 2001 da de spilte i St. Louis og gikk videre til Super Bowl XXXVI hvor de tapte mot New England Patriots.
Kampreferat
Etter et field goal fra Saints ble Rams' quarterback Jared Goff intercepted av Saints' linebacker Demario Davis på Los Angeles' 17-yard linje. Saints scoret nok et field goal, og Rams måtte igjen punte etter å ikke ha klart å sikre en første down. Saints' flyttet ballen 63 yards og score en touchdown, og ved slutten av første kvarter var stillingen 13–0. Rams scoret et field goal halvveis inn i andre kvarter. Etter to punts fra Saints og én fra Rams scoret Rams en touchdown med et 6-yard løp fra Todd Gurley, som kuttet Saints' ledelse til 3 poeng ved halftime.
I andre halvdel startet Rams med et punt. De to lagene scoret en touchdown hver for en stilling på 20–17 i Saints' favør. I fjerde kvarter fikk Rams ballen til Saints' 1-yard linje, men måtte ta til takke med et field goal som utlignet til uavgjort med 5:03 igjen av kampen.
Kontroversielt play
Før det kontroversielle playet var stillingen uavgjort 20–20. Saints' angrep hadde blitt stanset utenfor red zonen på Rams' 13-yard linje. Playet skjedde på en tredje down med 10 yards igjen for en første down. Hadde Saints klart å sikre en første down, kunne de ha latt kampklokken gå ned til 20 sekunder før de forsøkte et field goal, som trolig ville ha vunnet dem en plass i Super Bowl LIII. Om de ikke hadde klart å konvertere ville Rams hatt mer en nok tid på et drive som kunne sikret dem seieren.
Playet skjedde med 1:49 igjen av fjerde kvarter. Joe Buck og Troy Aikman, kommentatorene for Fox, hadde følgende å si:
Playet begynte med 1:49 igjen av kampen, da quarterback Drew Brees fikk ballen og beveget seg bakover for å kaste en pasning. Brees kastet ballen mot høyre sidelinje, mot Tommylee Lewis. Før Lewis kunne forsøke å ta imot ballen ble han taklet av Nickell Robey-Coleman rundt 6-yard linjen, som kastet Lewis i bakken. Dommerne kastet ikke flagg. Saints' hovedtrener Sean Payton var opprømt og prøvde å overtale dommerne til å kaste et flagg, men fikk ingenting ut av det. Playet så ut til å bryte to regler fra NFLs regelbok. Regel 8.5.2(a) sier at «contact by a player who is not playing the ball that restricts the opponent's opportunity to make the catch» er forbudt. Regel 8.5.2(e) forhindrer spillere i å «cutting off the path of an opponent by making contact with him, without playing the ball». Like etter playet kan man se at Robey-Coleman ser seg rundt, trolig for å se om et flagg har blitt kastet ut. Etter kampen sa han at han slapp unna med et regelbrudd, og fortalte reportere at «Hell yeah, that was a PI. I did my part. Referee made the call. We respect it». Det ble også rapportert at Robey-Coleman sa han begikk regelbruddet med vilje for å hindre en touchdown. Lewis så seg også rundt etter et flagg. Etter kampen sa han, «I got up looking for a flag and didn't see one. It was a bad call». Hadde dommerne blåst av for straffe ville Saints fått en første down på Rams' 6-yard linje med 1:45 igjen av kampen. Rams hadde kun én timeout igjen, og Saints kunne dermed trolig fått kampklokken ned til mellom 10 og 15 sekunder før de kunne tatt ledelsen med et kort field goal. Saints' sjanser for seier var 98 % dersom dommerne hadde blåst av. Da dommerne valgte å ikke blåse av falt sjansen for seier til 78 %.
Resten av ordinær spilletid
Selv om Saints ikke klarte å sikre en viktig touchdown tok de ledelsen 23–20 etter et field goal med 1:41 igjen av kampen. Rams fulgte det opp med et kjapt drive på ni plays som endte i et 48-yard field goal med 15 sekunder igjen av kampen. Saints valgte å knele med ballen da de fikk den, og kampen gikk dermed til overtid.
Overtid
Saints vant myntkastet på overtid og valgte å ta imot avsparket. De fikk 15 yards på en pasningsinterference, men drivet ble stanset. På andre down med 16 yards til første, etter kun ett minutt på overtid, ble Brees' arm truffet av Rams' linebacker Dante Fowler under et dypt pasningsforsøk, som førte til en interception av John Johnson. Rams' neste drive endte med et 57-yard field goal fra Greg Zuerlein, som sikret Rams en seier og en tur til Super Bowl.
Mediedekning
Kampen hadde en rating på 27,1 og en markedsandel på 49 på TV i USA.
Ettervirkninger
"«Disappointing way to lose a game...frustrating, you know. Just getting off the phone with the league office. They blew the call. We had a lot of opportunities though, but that call puts it first and ten, we only need three plays, it's a game changing call. That's where it's at»."
Payton refererte til en telefonsamtale med NFLs Senior VP of Officiating Al Riveron like etter kampen, hvor Riveron innrømte at dommerne hadde dømt feil. Fem dager etter kampen gav NFL Robey-Coleman en bot på $26 739 for playet. En bot som ilegges en spiller for et play hvor dommerne ikke blåste av er ligaens uformelle måte å straffe spillere for plays som det burde ha blitt blåst av for. Boten var i effekt en innrømmelse fra NFL om at playet ikke bare var en pasningsinterference, men at det også burde ha blitt dømt en spillerstraffe for ulovlig takling på en forsvarsløs mottaker. Payton og spillere for Saints, inkludert Brees, mottaker Michael Thomas og tight end Benjamin Watson, viste misnøye med at Goodell tok lang tid på å kontakte spillere som følte at de fortjente en forklaring, eller i det minste en innrømmelse om at dommerne hadde begått en feil. Elleve dager etter kampen tweetet Thomas «He ain't talk to us». Dagen derpå ble Brees intervjuet på The Dan Patrick Show:
"«Do I really want to be in a position talking about this over and over again? No, but I have to stand up and do it because I have to represent my team, represent the Who Dat Nation, and that's my responsibility. It's the commissioner's responsibility to do the same thing, and yet we don't hear a peep for 10 days, and it's because he has to do it now because he's at the Super Bowl and he does his annual press conference»."
Under Goodells årlige Super Bowl-intervju den 30. januar innrømte han at dommerne var «menneskelige,» og at de hadde gjort en feil i å ikke blåse straffe. Svaret hjalp ikke mye for de frustrerte spillere, og gjorde enda mindre for Saints' tilhengere som valgte å boikotte årets Super Bowl. Kampen hadde en rating på 26,1 i New Orleans, lavest av alle markedene og det laveste noensinne i New Orleans.
Søksmål
En gruppe bestående av tilhengere av Saints og sesongkortholdere som var misfornøyde med dommeravgjørelsen og kampresultatet gikk til søksmål mot NFL den 27. januar 2019. Søksmålet, som ble registrert av Tommy Badeaux og Candis Lambert «individually and on behalf of New Orleans Saints Season Ticket Holders, New Orleans Saints National Fan Base a/k/a The Who Dat Nation and any party with interest that has been affected by the outcome,» hadde Roger Goodell og NFL som de tiltalte. Søksmålet ba domstolen i Louisiana «to mandate the extraordinary step of ordering a replay of the NFC Championship Game, and for damages to all putative class member Saints fans. The consequences of ordering a replay of the NFC Championship Game or any portion of the game cannot be overstated». En slik kjennelse ville ha vært den første noensinne. Dagen derpå anerkjente NFL dommertabben for første gang. I samme pressemelding ba de om at søksmålet ble kastet, med begrunnelsen «this kind of dispute implicates no legally cognizable rights». Domstolen avslo saksøkernes forespørsel om en omkamp få dager senere. Det ble også opprettet et opprop på Change.org som krevde at Goodell skulle annonsere en omkamp mellom Rams og Saints den 27. januar 2019, søndagen før Super Bowl. Totalt fikk oppropet 760 512 signaturer, men fikk ingen respons fra ligaen.
Regelendring
Den 30. januar 2019 kom det rapporter om at NFL vurderte en regelendring. Under Super Bowl-intervjuet sa Goodell at ligaen skulle gå gjennom regler for replays, spesifikt de reglene som bestemte at vurderingssaker ikke kunne gå til replay. Senere rapporter indikerte at NFL vurderte å innføre en regel som til en viss grad ville gjør det mulig for trenere å utfordre vurderingssaker, enten det ble blåst av eller ei. Regelen ville inkludere en konsekvens dersom dommeravgjørelsen fikk medhold.
I mars 2019 foreslo NFL en regel som ville utvide replaydømming. Ifølge den nye regelen kunne straffer og pasningsinterference gå til replaydømming. Den 27. mars 2019 godkjente NFLs eiere en 1-årig prøveperiode for en regel som ville gjøre det mulig for trenere å utfordre dømte eller ikke dømte pasningsinterferencer både på angrep og forsvar. Forslaget ble vedtatt med kun én stemme mot, som kom fra Cincinnati Bengals.
Hendelse i 2019
Nok en dommerkontrovers oppstod da Rams og Saints møttes i uke to av -sesongen. Stillingen var uavgjort 3–3 med 6:11 igjen av andre kvarter. Rams var på Saints' 11-yard linje på en tredje down med 7 yards til første. Idet quarterback Jared Goff forsøkte en pasning rev Trey Hendrickson ballen ut av hånden hans, og Cameron Jordan returnerte den 87 yards for en touchdown. Dommerne dømte derimot at det var en ufullstendig pasning. Etter replaydømming endret de avgjørelsen til en fumble. De gav derimot ikke Jordan en touchdown, da de sa at playet hadde blitt avblåst. Rams vant kampen 27–9. Etter kampen sa trener Sean Payton «When we get poor officiating or we get an awful call like that, we can't control that.» Cam Jordan sa «I didn't even hear the whistle. I grabbed the ball, 15, 20 yards down the field. Allegedly a whistle was blown— clearly, I mean, a whistle was blown. Normally you let the play happen. Any Foot Locker — I mean, referee — usually tells you, you let the play happen, then you go back and review the play.»
Dommere
Fra NFLs offisielle kampreferat.
Jürgen Theuerkauff
Jürgen Theuerkauff (født 8. september 1934 i Berlin), tysk fekter som deltok i de olympiske leker 1960 i Roma, 1964 i Tokyo og 1968 i Mexico by.
Theuerkauff vant en olympisk bronsemedalje i fekting under Sommer-OL 1960 i Roma. Han var med på det tyske laget som kom på tredjeplass i lagkonkurransen i florett bak Sovjetunionen og Italia. De andre på laget var Jürgen Brecht, Timothäus Gerresheim og Eberhard Mehl.
Politikkåret 1910
Politikkåret 1910 er en oversikt over hendelser, valg, fødte og avdøde personer med tilknytning til politikk i 1910.
Brannmus
Brannmus er en museart som har en vid utbredelse i Eurasia.
Kroppslengden er 73 til 123 mm, og halen er opptil 89 mm. Den er altså på størrelse med småskogmus, men den svarte stripa på ryggen gjør at den kun kan forveksles med bjørkemus eller andre Sicista-arter. Brannmusas hale er kortere enn kroppen, mens bjørkemusa, og dens slektninger, har lengre hale enn kropp.
Arten finnes over et enormt, men todelt område i Øst-Europa og i Nord-Asia. Det vestlige området går sør til Trakia, Kaukasus og Tian Shan og øst til områdene vest for Bajkalsjøen. Det østlige området omfatter Russlands fjerne østen, Korea, den østligste delen av Mongolia, nordøstlige og sentrale Kina, nordøstlige Myanmar, Taiwan og Senkakuøyene. Den europeiske utbredelsen har to tunger vestover: Den ene går til Nord-Italia, og den andre går til Nord-Tyskland og Danmark (Lolland, Falster, Fejø, Femø og Sydsjælland; en populasjon ble oppdaget ved Filskov i Midtjylland i 2017). Brannmus finnes også sørøst i Finland.
Brannmusa er bærer av hantavirus og er i Øst-Asia smittekilden for den farlige sykdommen koreansk hemoragisk feber. I Europa er den sammen med andre skogmusarter bærer av Dobrava-virus.
Petah Tiqwa
Petah Tiqwa ble grunnlagt i 1878 som Israels eldste landbrukskoloni, hovedsakelig av haredi jøder av den gamle Yishuv, og ble en permanent bosetting i 1883 med finansiell støtte fra baron Edmond de Rothschild.
Etter den første verdenskrig begynte kolonien å vokse og fikk i 1973 status som by.
I dag er Petah Tiqwa blant de største byene i Israel, med blant annet en stor industrisone og mange museer.
Grått viklerfly
Grått viklerfly (Nycteola asiatica) er en sommerfugl som tilhører familien båtspinnere (Nolidae). Denne viklerlignende arten hører hjemme i Sør- og Sørøst-Europa, men den kan vandre en god del og noen få eksemplarer er funnet innfløyne til Norge. Det er ikke noe som tyder på at arten danner faste bestander her.
Utseende
En liten (vingspenn 22 – 26 mm), slank, grå spinner. Kroppen er slank, brystet grått med to mørkere lengdestriper. Antennene er trådformede, grå og litt over halvparten så lange som forvingene. De fremoverrettede labialpalpene er omtrent så lange som resten av hodet sett ovenfra (dermed noe kortere enn hos andre viklerspinnere). Den ligner på dobbeltlinjet viklerspinner (Nycteola siculana) og seljeviklerfly (Nycteola degenerana), men kan skilles fra disse på at forvingenes grunnfarge er temmlig homogen, uten mørkere flekker. Noen ganger må man likevel undersøke hannens kjønnsorganer for å være sikker på artsbestemmelsen. De firkantede forvingene er lyst til mørkt grå, nesten uten flekker. Rundt midten av vingen har de et bredt, brunt tverrbånd som ofte er ganske utydelig. Dette er i alle fall på innersiden avgrenset av doble, mørke tverrstriper, avgrensningen på yttersiden er ofte utydelig. Bakvingene er silkekatig gråhvite, mørkere ved spissen.
Levevis
Grått viklerfly lever på åpne marker med poppel eller osp, for eksempel langs elvebredder og alléer. I Øst- og Sørøst-Europa kan den forekomme meget tallrikt og den har enkelte ganger gjort skade på nyplantinger av næringsplantene. Det er ingenting som tyder på at arten formerer seg i Norden, men den har en tendens til å vandre over lange avstander og dukker opp ganske regelmessig om høsten i Danmark, Sverige og Finland. I Norge er den foreløpig bare funnet to ganger, i Østfold og Oslo, men dette kan ha sammenheng med mindre innsamlingsaktivitet enn i våre naboland.
Utbredelse
Arten finnes i Sør-Europa, videre østover gjennom Asia til Kina, Japan, Korea og Øst-Sibir. De nordligste reproduserende bestandene i Europa er i Ungarn og det østlige Østerrike, nord for Alpene forekommer den bare som migrant.
Timothäus Gerresheim
Timothäus Gerresheim (født 24. februar 1939 i Berlin), tysk fekter som deltok i de olympiske leker 1960 i Roma, 1964 i Tokyo og 1968 i Mexico by.
Gerresheim vant en olympisk bronsemedalje i fekting under Sommer-OL 1960 i Roma. Han var med på det tyske laget som kom på tredjeplass i lagkonkurransen i florett bak Sovjetunionen og Italia. De andre på laget var Jürgen Brecht, Jürgen Theuerkauff og Eberhard Mehl.
Eberhard Mehl
Eberhard Mehl (født 20. april 1935 i Köln, død 29. mars 2002 i Koblenz) var en tysk fekter som deltok i de olympiske leker 1960 i Roma og 1964 i Tokyo.
Mehl vant en olympisk bronsemedalje i fekting under Sommer-OL 1960 i Roma. Han var med på det tyske laget som kom på tredjeplass i lagkonkurransen i florett bak Sovjetunionen og Italia. De andre på laget var Jürgen Brecht, Timothäus Gerresheim og Jürgen Theuerkauff.
Doische
Doische er en kommune i den belgiske provinsen Namur. Kommunen ligger på grensen mellom Belgia og Frankrike ikke langt fra elvene Hermeton og Viroin som er bielver til Maas.
Jonas Valančiūnas
Jonas Valančiūnas (født 6. mai 1992) er en litauisk basketballspiller. Han representerte landet sitt under Sommer-OL 2012 i London, der han endte på åttendeplass med det litauiske landslaget.
Patristikk
Patristikk (fransk patristique, tysk Patristik, trolig fra latin eller gresk pater, «far») er en teologisk disiplin som tar for seg kirkefedrenes lære eller skrifter. Det defineres oftest ut fra den mest begrensede tolkningen av kirkefedre, det vil si de som skrev mellom slutten av 100-tallet og 700-tallet, den såkalte «patristiske tidsalder».
Patristikken er nært knyttet til studiene av tidlig kirkehistorie og tidlig doktrinehistorie, siden skriftene er hovedkilder for disse temaene. Skriftene består av bibelkommentarer, doktrinære avhandlinger, praktiske avhandlinger, åndelig litteratur og en stor mengde prekener. De fremste geografiske stedene for de tidlige kirkefedrene var Roma, Konstantinopel, Alexandria, Antiokia og de vestlige områdene av nordlige Afrika rundt Kartago, foruten også Milano og Jerusalem.
Faget er noe annerledes avgrenset enn patrologien, som konsenterer seg mer fokusert om kirkefedrenes (katolske) teologi. Patristikken favner alle teologiske skrifter fra den aktuelle tidsperiode, og dermed også skrifter som uttrykker heretiske lærer, og med ikke-personlige teksttlige vitnesbyrd som aktstykker fra konsiler og synoder og litugiske tekster.
Varberg
Varberg er en by i Hallands län i landskapet Halland i Sverige. Den er administrasjonssenter for Varberg kommune. Varberg er en gammel badeby, der det i 1811 ble etablert et kursted knyttet til angivelig helsebringende kilder. Ikke lenge etter ble det åpnet et kurbad i byen.
Varberg er et turist- og handelssentrum med havn, og ferjeforbindelse med Grenaa i Danmark. I Bockstens mosse ved gården Bocksten i Varberg fant man Bockstensmannen. 2 mil nord for byen finner man Ringhals kärnkraftverk som er Nordens største kraftverk.
Befolkningsutvikling
I 2010 hadde Varberg 27 602 innbyggere. Per 2020 hadde kommunen 36 019 innbyggere.
The Open Championship 1987
The Open Championship 1987 ble arrangert på Muirfield i Gullane, East Lothian i Skottland i 1987.
Missing Links
Missing Links var et rockeband fra Trondheim.
Bandet ble etablert av Erling Mylius og Torbjørn Pluggen Johansen i 1965. Snorre Tømmerås, Torbjørn Jøssund og Harald Dietrich ble med. Missing Links ble Norgesmestre i 1966. De flyttet deretter til Stockholm for å bli profesjonelle. Ble oppløst sent 1966. Snorre Tømmerås og Erling Mylius ble da med i bandet Difference fra Trondheim. Torbjørn Johansen og Harald Dietrich ble med i The Saunters fra Trondheim.
Gjenoppsto i 1999 i forbindelse med et veteranmesterskap, som de vant. Fra 2007 med Erling Mylius og Snorre Tømmerås fra opprinnelig besetning, samt Asle Risan og Dag Erland Kittilsen.
Madrid Open (tennis)
Den blir spilt hvert år i Madrid i Spania.
Setesdalsk
Setesdalsk eller setesdalsmål er dialekten innenfor det norske språket som snakkes i distriktet Setesdal i Agder fylke i Norge, med unntak av Evje og Hornnes kommune hvor de snakker venneslamål. Denne dialekten skiller seg fra flere nærliggende (for eksempel andre sørlandske dialekter og dialekter i Vest-Telemark) med annerledes uttrykk og ord.
Setesdalsk har beholdt mange gamle trekk, men har også nyutviklinger som ikke finnes i andre norske dialekter. I 1672–1677 var det samlet en del ord fra Raabyggelaget i 70 sider i en bok som het Ordsamling fraa Robyggjelaget fraa slutten av 1600-talet. Ordene er fortsatt forståelige idag for de som snakker Setesdalsk.
Sammenligning mellom nynorsk og setesdalsk
Grammatikken i setesdalsk har beholdt bøyingen fra gammelnorsk i tallord, som bøyes etter grammatisk kjønn, «tvei gúta», «tvæ jentur», og «tvau born». Den gammelnorske endingen «-r», som i hestr, har gått over til den «hengende e-en», eller en svarabhakti, som i «hest'e». Dette er bare i hannkjønnsord. Som i dialektene i Vest-Agder og Vest-Telemark, har «fjell» og andre ord som slutter på «ll» blitt til «dd», men når det ordet har et tillegg så går den tilbake til «ll», som i «fjødd», men «fjøllsendi». Foran labiale og velare konsonanter har «l»-en gått bort, som i «kåv'e» «kalv», og «fókk» «folk», på samme måte som i engelsk. Ord som slutter på «-al», «-ar» (det vil si på nynorsk skrivemåte) har blitt til -ɔːr/-ɔːl som i «sommår», «gåmål'e», og «håmåri». Aspirasjon på trykksvake stavelser har blitt beholdt i setesdalsk.
I eldre Setesdalsk, helt til 1915–1920, hadde man svarabhakti på personnavn, som i «Kjæm'e du, Knut'e?».
Skriftspråk
En apostrof brukes når en del av ordet går vekk når det kommer et konsonantstartende ord etter ordet, som i «ha' på», og «har i». Apostrofen brukes også for svarabhaktivokalen «e». «ā» betyr en lang a på slutten av et ord.
Konsonanter
Konsonantene uttales likt som på øvrig norsk, men «sj» uttales som og «tj» uttales som, eller  i midten av ord.
Tekster
Fair'e åkkås:
Fair'e åkkås, dú som æ i himmelen! La díss namn vère hellig, La díss Ríkji kjæm'e, La díss vilja skje 'å jórden som i himmelen! Gi åkkå i dag'e åkkås daglige stump'e. Forla'kkå åkkås syll'e, som åkkå å forlater åkkås syllfókk Led åkkå 'kji inn i freistelse, men frels åkkås frå det onde. for Ríkji æ díss, å móstri å æren for allstǿtt. Amen.
IPA: fɒɪr.ɛ ɔkːɔs dɛu sɔm ɛː i hɪmːelen lɒː dæɪsː nɒmn vɪere hɛlːi lɒː dæɪsː ræɪçːɪ çɛːmə lɒː dæɪsː vɪljɒ sjɛː ɔ jɔʊrden sɔm i hɪmːelen jiː ɔkːɔ i dɒːg.e ɔkːɔs dɒːglɪgɛ stump.e fɔr'lɒːkːɔ ɔkːɔs sʏlː.e sɔm ɔkːɔ ɔ fɔr'lɒːter ɔkːɔs sʏlːfɔʊkː lɛːd ɔkːɔçɪ ɪnː i frɒɪstelsə mɛn frels ɔkːɔs frɔː dɛ ɔndə fɔr ræɪçːɪ ɛː dæɪsː ɔ mɔʊstrɪ ɔ ɛːren fɔr alːstøʏtː ɒːmen
Nórdavinden å sólí:
Nórdavinden å sólí drógest om kvæ som vår’ sterkast’e då der kåm enn mann’e gangandi, mæ a tykk frakke på si. Da vurte einige om at den av da som fysst’e greidde å få frakkā av mannæ, sill' reiknast for å vèr’ sterkast’e. Nórdavinden blés så fælt ’an kunna, men ti’ mei’ ’an blés, ti’ mei’ nappa mannen att’e frakka sí. Seist’e gav nórdavinden opp. Så va’ det sólís túr’e. ’U skjein bå’ heit å gó, å mannen tók av si frakkā. Nórdavinden måtte barre gódtake at sólí va’ sterkare.
Jelizaveta Ponkratova
Jelizaveta Ponkratova (russisk: Елизавета Понкратова; født 10. desember 2001) er en russisk freestylekjører.
Hun representerte ROC under Vinter-OL 2022 i Beijing, hvor hun ble utslått i åttendedelsfinalen i skicross.
Stecknitzkanalen
Stecknitzkanalen er en tidligere kanal mellom elvene Trave og Elben i den tyske delstaten Schleswig-Holstein.
Paulius Jankūnas
Paulius Jankūnas (født 29. april 1984) er en litauisk basketballspiller. Han representerte landet sitt under Sommer-OL 2012 i London, der han endte på åttendeplass med det litauiske landslaget.
Cumari
Cumari er en kommune i delstaten Goiás i sentral-vestregionen av Brasil.
Stecknitzkanalen
Kanalen ble bygget under hertug Erik IV mellom 1390 og 1398, og er den eldste vannskillekanalen i Europa. Selve kanalen var 11 kilometer lang og gikk mellom elva Stecknitz (ei sideelv til Trave) og Möllner See ved Delvenau (ei sideelv til Elben), mens hele vannveien fra Lübeck til Lauenburg var 94 kilometer lang. Stecknitzkanalen var 85 cm dyp, 7, 5 meter bred, og hadde 17 sluser i tre (hvorav Palmschleuse i Lauenburg fremdeles eksisterer) som håndterte høydeforskjellen på 13 meter.
Fehlings væske
Fehlings væske, eller Fehlings reagens, er en klarblå væske som blir brukt til å skille ulike sukkerarter. Væsken blir mursteinsrød når den varmes opp med monosakkarider og disakkaridene maltsukker (maltose) og melkesukker (laktose). Den består av en alkalisk blanding av et kobbersalt tilsatt vinsyre, der vinsyren holder kobberet uutfelt inntil reagens inntrer. Den kan også bli brukt til å påvise monosakkarid i en væske. Væsken består av Fehlings A og Fehlings B. Blandingen av disse to utgjør Fehlings væske.
Stecknitzkanalen
Kanalen var en del av den Gamle saltvei og ble bygget for prammer som kunne laste opp mot 7,5 tonn salt. Saltet var den viktigste handelsvaren og en av hovedårsakene til Lübecks dominans i Hansaforbundet. På slutten av 1800-tallet ble den da 500 år gamle kanalen erstattet av Elben-Lübeck-kanalen, som på enkelte strekninger følger samme trasé som Stecknitzkanalen.
Fehlings væske
Ketoner reagerer ikke med Fehlings reagens, men det gjør aldehyder: Der dannes det et rødt bunnfall. Ved reaksjonen oksideres aldehydet til en karboksylsyre, hvorimot ketoner (med unntak av alfa-hydroxy-ketoner) ikke berøres.
Metoden ble oppfunnet av den tyske kjemiker Hermann von Fehling.
Den reaksjonen som skjer er en redoksreaksjon:
Cinommata bistrigata
Cinommata bistrigata er en sommerfugl som hører til familien påfuglspinnere (Saturniidae).
Utseende
En ganske liten, gråbrun påfuglspinner. Forvingen har to lyse bånd som møtes i vingespissen: det ene begynner omtrent midt på vingeroten, det andre nær bakhjørnet. Hannen er mørkt gråbrun med store, fjærformede antenner, hunnen er ganske lys på farge.
Levevis
Den lever i skog.
Utbredelse
Arten er utbredt i Argentina og Chile.
Felleskjøpet Agri
Felleskjøpet Agri er en leverandør av teknologi og driftsmidler til norsk landbruk og har rundt hundre butikker rettet mot bønder og forbrukere i Norge.
Junior-VM i ishockey 2010
Junior-VM i ishockey 2010 ble arrangert i Saskatoon og Regina i Canada i 2010.
Felleskjøpet Agri
Felleskjøpet Agri har egne produksjons- og distribusjonsfunksjoner for kraftfôr, såvare, gjødsel, plantevern og kornmottak. Det er også et og innkjøps- og salgssamvirke for medlemmene.
Felleskjøpet Agri er en norsk samvirkebedrift eid av over 39,000 bønder, og hadde i 2022 en omsetning på 20,2 milliarder kroner og 4,218 ansatte.
Thrilla in Manila
Thrilla in Manila var den tredje og siste boksekamp mellom Joe Frazier og Muhammad Ali. Den ble arrangert i Araneta Coliseum i Quezon City i Manila på Filippinene 1. oktober 1975. Kampen ble den hardeste i møtene mellom de to tungvektsmestrene, og regnes som en av boksehistoriens største tittelkamper.
Før kampen
Ali tapte verdensmestertittelen til Frazier på poeng i deres første møte i 1971, en kamp som fikk navnet Fight of the Century. Deres andre møte var ikke en tittelkamp, da Frazier hadde mistet VM-beltet til George Foreman etter en knock out i andre runde. Ali vant kampen på poeng. I 1974 vant Ali tilbake verdensmesterbeltet fra Foreman, etter nok en legendarisk boksekamp i Kongo, kalt The Rumble in the Jungle.
Et av Alis kjennetegn var hans flørt med media gjennom en rekke rim og kontroversielle uttalelser. Mot Frazier var han spesielt frekk, og kom med uttalelser som sådde ondt blod mellom de to. I sitt forsøk på å skape publisitet for seg selv og kampen nyttet Ali enhver anledning til å slenge kommentarer til og om Frazier. På en pressekonferanse møtte Ali med en gummi gorilla som han bokset på og kom med følgende rim: "It's gonna be a thrilla, and a chilla, and a killa, when I get the Gorilla in Manila." Gorillaen representerte Frazier.
Om kampen
Ali gikk hardt ut i de første rundene, før «Smokin'» Joe Frazier kom tilbake med flere runder der han hamret løs på kroppen til Ali. I begynnelsen av den syvende runden skal Ali ha hvisket i Fraziers øre, «Joe, they told me you was all washed up», hvorpå Frazier skal ha svart «They told you wrong, pretty boy». Under all julingen fikk Ali inn noen slag på Frazier og lukket hans øye. Det var ikke kjent da, men Frazier hadde dårlig syn på det andre øyet og fikk dermed problemer med å se. Fra runde 11 tok Ali over og Frazier tok i mot mange slag mot hode og kropp, men gikk ikke ned. I runde 13 mistet Frazier tannbeskyttelsen og etter en rekke slag fra Ali rant blodet fra Fraziers munn. Etter runde 14 hadde Frazier fått kraftig med juling. På poeng var de bokserne likevel helt jevne etter Fraziers runder fra 5 til 11. Trener Eddie Futch tok da en kontroversiell avgjørelse, og stoppet kampen før den femtende runden i frykt for bokserens liv.
I Alis hjørne kunne ikke tro det som skjedde, og Ali kastet seg rett ned på gulvet og lå langflat. I Alis biografi av Thomas Hauser kom det frem at Ali selv hadde bedt at hanskene hans skulle klippes. Med det ble det antydet at Ali selv ville kaste inn håndkleet før den 15 runden, men at Fraziers hjørne kan ham i forkjøpet.
Etter kampen
Ali uttalte rett etter kampen at Frazier var det tøffeste mann han hadde møtt, og at han nå var så sliten at han skulle hvile en hel uke. Han sendte bud etter Fraziers sønn som kom til garderoben. Da bad han om tilgivelse for sine uttalelser om faren. Joe Frazier ville ikke akseptere en unnskyldning som ikke ble sagt direkte til ham selv.
Kampen hadde vært så brutal at begge ble merket for livet. Frazier – Ali trilogien regnes av eksperter som noe av det ypperste innen boksesporten.
Doktor Proktors prompepulver (film)
Doktor Proktors prompepulver  er en norsk komediefilm som hadde premiere 14. mars 2014. Den er regissert av Arild Fröhlich, og er basert på Jo Nesbøs bok med samme navn. Manuskriptet var skrevet av Jonas Bogaeus.
Per april 2014 var dette den mest sette filmen på kino i Norge i 2014, med over 340 000 besøkende. vant Kanonprisen 2014 for beste filmmusikk for filmen, mens filmen ble nominert som beste barnefilm ved Amandaprisen 2014.
I 2015 hadde den andre Doktor Proktor-filmen, Doktor Proktors tidsbadekar, premiere.
Shemar Moore
Shemar Franklin Moore (født 20. april 1970 i Oakland i California) er en amerikansk skuespiller. Han spilte rollen som Derek Morgan i krimserien Criminal Minds.
Grand Larousse encyclopédique
Grand Larousse encyclopédique en dix volumes («Store Larousse encyclopedia i ti bind») er en fransk encyklopedisk ordbok utgitt av forlaget Larousse i tiden februar 1960 og august 1964 med to senere tilleggsbind.
Det er både en ordbok, som fokuserer på studiet og presentasjonen av ordene i det franske språk, og en encyklopedi, som dekker alle eller de fleste aspekter innenfor menneskelig kunnskap.
Internettutgave
Siden 13. mai 2008 har forlaget Larousse utgitt innholdet på Internett for å kunne konkurrere med franske Wikipedia. Internettutgaven er drevet av annonser som bretter seg rundt det egentlige innholdet. I tillegg til dette, kommer det nye, signerte artikler som er skrevet av frivillige på Internett, men i motsetning til Wikipedia er det forfatteren som eier sin artikkel, både i betydningen opphavsrett (kan ikke kopieres) og i innhold (kan ikke endres) uten tillatelse fra forfatteren som er det eneste som endre artikkelen.
Refshaleøen
Refshaleøen (refshale, eldre dansk form for revehale; øya har fått navnet på grunn av sin form) er en delvis kunstig øy i Københavns havn som begynte som hjemsted for skipsverftet Burmeister & Wain i 1872.
Fra 1873 til 1986 ble øya løpende oppfylt og dermed utvidet, samtidig ble havnens seilløp gjort dypere. I Burmeister & Wains glanstid arbeidet opp til 10,000 personer her hver dag.
I november 1998 inngikk Refshaleøens Ejendomsselskab ⅍ et forlik med kuratorene i Burmeister & Wain Holding, og siden har de hatt kontroll med 500,250 av øyas samlede kvadratmeter.
Eurovision Song Contest 2014 foregikk i B&W Hallerne på Refshaleøen.
Morten Hegreberg
Morten Hegreberg (født 11. juni 1977) er en norsk tidligere syklist som syklet for det norske kontinentallaget Sparebanken Vest. Han var sportssjef for Team Øster Hus-Ridley frem til 1. mars 2014. Da valgte han å trekke seg på grunn av lagets trange økonomi, for å unngå kutt i det sportslige tilbudet. Etter at laget inngikk en sponsoravtale med Coop før 2015-sesongen, vendte han tilbake til jobben som sportssjef. Morten Hegreberg er bror til Roy Hegreberg.
Park CD-N
Park CD-N er et dobbelt samlealbum laget til støtteaksjon for bygging av park i Barbu.
Etter at det ble fremlagt planer om bygging av seks boligblokker med 125 leiligheter i Barbu i Arendal, ble aksjonsgruppa «Kreative krefter», med Mari Dale som leder, stiftet for bevaring av nærområdet Barbu, og for utbygging av park i Barbubukta. I september 2009 ble samlealbumet Park CD-N utgitt til støtte for bygging av park, hvor store deler av musikkmiljøet i Arendal bidrar. Et stort antall av byens kunstnere og forfattere bidro med en 16 siders minihefte som utgis med CD-en. Kunstmaleren Leonard Rickhard har tegnet omslaget.
De ble holdt release-konsert (Parkkonsert) i Barbu søndag 20. september 2009, hvor det var gratis inngang og flere av bandene på CD-en deltok.
Sporliste
CD 2
Absolute Reggae Classics
Absolute Reggae Classics er et samlealbum som inneholder flere av de største reggae hits.
Albumet kom ut 20. juni 2005 ved siden av Absolute Music-serien.
Ålma
Ålma  er en sideelv fra øst til Driva i Oppdal kommune i Trøndelag fylke.
Geografi
Elven er 20,1 km lang, drenerer et nedbørsfelt på 83,4 km² og har sitt utspring i et myrområde i Grønliskaret (1 400 moh.) mellom Kringsollen (1 580 moh.) og Brattfonnhøa (1 676 moh.). Ålma flyter først drøyt 6 km nordøstover gjennom et relativt slakt hellende fjellområde (2,3 %) øst for Grønliskaret, snur mor nordvest ved Olmflya (1 252 moh.) og tar opp et bredt bekkesystem fra området øst for Sisihøa (1621 moh.) og Kringsollen. Den vender deretter mot nord ned gjennom Ålmdalen hvor den tar opp Vesleolma som kommer fra Olmtjønnin (1 196 moh.). Nede på det flate området der tettstedet Oppdal ligger, dreier elven vestover, tar opp Langfallsbekken som kommer fra sør og Garåa fra nord før den renner ut i Driva 2,6 km vest for veikrysset der Rv70 kommer inn på E6.
Landskap
Ålmas første del ligger i Østfjellet som omfatter fjellområdene øst for Drivdalen og nord for Folldal. Det høyereliggende fjellandskapet rundt elven består av flatfjell vekslende med bratte fjellsider i vest og slakere terreng i øst brutt opp av dalfører som Unndalen og en del mindre og større tjern som Unndalsvatnet/Fundin og Orkelsjøen. De 2,8 kilometrene ned til dalbunnen med Oppdal sentrum faller Ålma 200 m med en del fosser og stryk. Siste 7,5 km faller elven bare 140 m (ca. 1,9 %).
Córrego do Ouro
Córrego do Ouro er en kommune i delstaten Goiás i sentral-vestregionen av Brasil.
Blåviken
Sjøen strekker seg fra Blåvikskojan i nordvest gjennom Mittisundet til tettstedet Rusele i sør. Etter oppdemming av Umeälven nedstrøms ved flyter Blåviken sammen med det øvrige, som tilsammen utgjør 45 kvadratkilometer.
Den økologiske tilstand i magasinet som helhet er vurdert som dårlig eller utilfredsstillende, vesentlig på grunn av reguleringen.
Siddalingaiah (dikter)
Siddalingaiah (født i 1954 i Magadi nær Bangalore i India, død 11. juni 2021 i Bangalore) var en indisk dikter, skuespillforfatter, politiker og dalit-aktivist (daliter: «urene», «kasteløse», eller «urørbare» .)
Biografi
Han skrev på språket kannada. Han var den som startet dalit-bandaya-bevegelsen på kannada og likeså sjangeren dalit-litteratur. Han var en av grunnleggerne av Dalita Sangharsh Samiti sammen med B. Krishnappa.
I 1988 ble han som 34-åring folkevalgt medlem av Karnataka Legislative Council og satt til 2001. I 2006 ble han formann av Kannada Development Authority, en stilling på kabinettnivå i delstatsregjeringen; denne innehadde han til 2008.
Couvin
Couvin er en kommune i den belgiske provinsen Namur. Under Fyrstbispedømmet Liège hadde Couvin status som en av de viktigste byene (fransk: bonnes villes) i Liège som gav utvidede byrettigheter. I landsbyen Brûly-de-Pesche som ligger innenfor kommunen Couvin bygget Organisation Todt under invasjonen i Frankrike i 1940 ett fremskutt hovedkvarter for Adolf Hitler kalt Wolfsschlucht I.
Siddalingaiah (dikter)
Biografi
Siddalingaiah døde den 11. juni 2021 i Bangalore, av sykdom som fulgte av covid-19.
Couvin
Couvin er den nest største kommunen i Belgia (målt i areal) etter Tournai.
Natalja Sjerina
Natalja Sjerina (russisk: Наталья Шерина, født 24. mai 1999) er en russisk freestylekjører.
Hun representerte ROC under Vinter-OL 2022 i Beijing, hvor hun ble utslått i åttendedelsfinalen i skicross.
Junior-VM i ishockey 2011
Junior-VM i ishockey 2011 ble arrangert i Buffalo og Lewiston i USA i 2011.
Damianópolis
Damianópolis er en kommune i delstaten Goiás i sentral-vestregionen av Brasil.
Sesongavhengig depresjon
Sesongavhengig depresjon (SAD), også kjent som vinterdepresjon, er en stemningslidelse der personer som har en ellers normal psykisk helse i løpet av mesteparten av året opplever depressive symptomer i vinterhalvåret eller, sjeldnere, om sommeren, våren eller høsten, år etter år. I Diagnostic and Statistical Manual of Mental Disorders (DSM-IV) er ikke SAD klassifisert som en egen stemningslidelse, men som en «spesifisering av depressiv lidelse».
National Library of Medicine (USA) sier at «noen mennesker opplever en alvorlig endring i stemningsleiet når årstidene skifter. De kan sove for mye, ha lite energi, og kan også føle seg deprimerte. Selv om symptomene kan være alvorlige, vil de som oftest avta og forsvinne.» Dersom tilstanden oppstår om sommeren, blir den ofte kalt omvendt sesongavhengig depresjon, og kan også omfatte forsterket angst. Det har blitt anslått at 1,5 til 9% av alle voksne i USA har SAD.
Symptomer
Symptomer på SAD kan bestå av vansker med våkne opp om morgenen, morgenkvalme, tendens til å forsove seg og til å overspise, især karbohydrater, hvilket igjen kan føre til vektøkning. Andre symptomer kan være mangel på energi, konsentrasjonsvansker og vanskeligheter med å fullføre oppgaver, og tilbaketrekking fra venner, familie og sosiale aktiviteter. Sammenlagt kan dette føre til den pessimistiske følelsen av håpløshet og mangel på glede som preger en person som lider av SAD.
Mennesker som lider av SAD om våren og sommeren, viser symptomer på klassisk depresjon, inkludert søvnløshet, angst, irritabilitet, nedsatt matlyst, vekttap, sosial tilbaketrekning, og redusert seksuallyst. I tillegg er mange ikke i stand til å takle at temperaturen øker om våren og sommeren.
Diagnostiske kriterier
Ifølge kriteriene som er gitt i DSM-IV, anses ikke sesongavhengig depresjon som en egen lidelse. SAD nevnes som en «spesifisering av forløp» og kan brukes som en ekstra beskrivelse av sykdomsmønsteret hos pasienter med alvorlig depressiv lidelse eller bipolar lidelse.
I DSM-IV må diagnostiseringen av denne sesongavhengige spesifikasjonen oppfylle fire kriterier: depressive episoder på et bestemt tidspunkt i året; forbedring eller en periode med mani/hypomani på en karakteristisk tid av året; dette mønsteret må ha vart i minst to år uten ikke-sesongrelaterte depressive episoder i den samme perioden; de sesongrelaterte depressive episodene må være tallmessig overlegne andre depressive episoder pasienten kan ha hatt i løpet av livet. Mayo-klinikken beskriver tre typer SAD, hver med sitt eget sett av symptomer.
Fysiologi
Sesongmessige variasjoner i stemningsleiet antas å være relatert til lys. Denne antagelsen understøttes av det faktum at lysterapi viser seg å være effektivt. SAD er målbart tilstede på breddegrader i arktiske strøk, som i Finland (64 º 00'N), der forekomsten av SAD er 9,5%. Skydekke kan bidra til den negative effekten av SAD.
Symptomene på SAD ligner symptomene man ser ved dystymi, eller til og med ved alvorlig depressiv lidelse. Der er også en potensiell risiko for selvmord hos noen pasienter med SAD. En undersøkelse rapporterer at 6-35% av SAD-pasienter måtte innlegges på sykehus i løpet av en sykdomsperiode. Til tider kan det dog være at den rammede ikke føler seg deprimert, men heller mangler energi til å utføre daglige aktiviteter.
Ulike nærliggende årsaker til SAD har blitt foreslått. En mulighet er at SAD kan være relatert til mangel på serotonin, og at serotoninpolymorfismer kan spille en rolle ved SAD, selv om dette har vært disputert. Mus som er ute av stand til å omdanne serotonin til N-acetylserotonin (ved serotonin N-acetyltransferase) ser ut til å ha en "depresjonsaktig" oppførsel, og antidepressiva som fluoksetin øker mengden av enzymet serotonin N-acetyltransferase, hvilket resulterer i en antidepressiva-lignende effekt. En annen teori er at årsaken til SAD kan være relatert til melatonin, som produseres i svakt lys og mørke av konglekjertelen (epifysen), siden det finnes en direkte forbindelse mellom netthinnen og konglekjertelen via den tractus retinohypothalamicus og nucleus suprachiasmaticus.
Subsyndromal sesongavhengig depresjon er en mildere form for SAD og rammer anslagsvis mellom 6,1% og 14,3% av den amerikanske befolkningen. Melankolien som både SAD og SSAD-pasienter opplever, vil vanligvis avta eller forsvinne helt ved mosjon og økt aktivitet utendørs, særlig på solrike dager, hvilket gir større soleksponering. Sammenhengen mellom årstidene og menneskets stemningsleie og energinivå er godt dokumentert, også hos friske individer.
Opprinnelse
Mange arter reduserer aktivitetsnivået i vintermånedene i samsvar med at mindre mengder mat er tilgjengelig, og at det er vanskeligere å overleve i kaldt vær. Vinterdvale er et ekstremt eksempel, men også arter som ikke går i hi viser ofte endret adferd i løpet av vinteren. Det har blitt foreslått at SAD er en evolusjonstilpasning i mennesket; en variant eller rest av en dvalerespons fra fjerne stamfedre. Mat var sannsynligvis mangelvare i størsteparten av menneskets forhistorie, og et redusert stemningsleie og aktivitetsnivå i vintermånedene ville ha gjort mennesket mer tilpasningsdyktig ved at behovet for inntak av kalorier ble redusert. Overvekten av kvinner med SAD antyder at denne dvaleresponsen også kunne ha hatt noe å gjøre med regulering av reproduksjonen.
Hvis disse tolkningene er riktige, er ikke SAD en dysfunksjon eller lidelse, men snarere en normal og forventet respons på årstidene.
Behandling
Det finnes mange ulike behandlinger for klassisk vinterdepresjon, som lysterapi, medisinering, ionisert luft, kognitiv atferdsterapi og tilskudd av hormonet melatonin.
Endringer i dagslengden påvirker melatoninproduksjonen, og dette kan ha en effekt på de sesongmessige endringene i stemningsleiet hos de som lider av SAD. Dette tyder på at lysterapi kan være en effektiv behandling for SAD. I lysterapi bruker man en lysboks som avgir langt flere lumen enn en vanlig glødelampe. Man bruker hvitt lys på 10 000 lux, tilsvarende sollysets frekvensspektrum, blått lys med en bølgelengde på 480 nm på 2500 lux, eller grønt lys med en bølgelengde på 500 nm på 350 lux. Førstnevnte variasjon er den mest historisk sett foretrukne.
Lysterapi er effektivt med pasienten sittende på en foreskrevet avstand, vanligvis 30–60 cm, foran lysboksen med åpne øyne uten å stirre direkte på lyskilden i 30-60 minutter. En undersøkelse fra 1995 viste at grønt lys i doser på 350 lux påvirket melatoninproduksjonen like mye som lysterapi med 10 000 lux hos pasienter med vinterdepresjon. En studie publisert i mai 2010 foreslår at det blå lyset som ofte brukes i SAD-behandling kanskje bør erstattes med grønt eller hvitt lys. Det er viktig å finne en god timeplan for behandlingen. En undersøkelse har vist at opptil 69% av pasientene synes at lysterapi er upraktisk, og så mange som 19% slutter med behandlingen på grunn av dette.
Daggrysimulering har også vist seg å være effektivt;i enkelte studier har 83% av pasientene vist bedre respons på denne formen for lysterapi sammenlignet med andre former. I en sammenligning med effekten av luftionisering, viste hvitt lys seg å være 57% effektivt og daggrysimulering 50%. Pasienter som bruker lysterapi kan oppleve bedring allerede i løpet av den første uken med behandling, men resultatene er betydelig bedre når terapien fortsettes i flere uker. De fleste studier viser at behandlingen er virksom også uten at den brukes året rundt, men heller som en sesongmessig lysterapi som varer i flere uker inntil den naturlige lyseksponeringen er hyppig nok.
Lysterapi kan også være eksponering for sollys, enten ved å tilbringe mer tid utendørs, eller ved hjelp av en datastyrt heliostat, et speil som reflekterer sollyset inn av vinduene i et hjem eller på et kontor.
SSRI (selektive serotoninreopptakshemmer) antidepressiva har vist seg å være effektive i behandlingen av SAD. Bupropion kan også virke forebyggende. Effektive antidepressiva er fluoksetin sertralin eller paroksetin. Ifølge et sammenlignende forsøk gjennomført i løpet av 2006 i Can-SAD-studien, er både fluoksetin og lysterapi 67% effektive i behandlingen av SAD. Pasienter som brukte lysterapi viste raskere klinisk bedring, vanligvis innen en uke etter oppstarten av behandlingen.
Luftionisering, som innebærer å frigjøre ladede partikler i miljøet der pasienten sover, har vist en 47,9% forbedring forutsatt at de negative ionene er av tilstrekkelig tetthet (mengde). En type behandling (feks lysterapi) kan brukes sammen med en annen (feks medikamenter), hvilket kommer an på pasienten og vedkommendes behov.
Modafinil kan være en effektiv og godt tolerert behandling hos pasienter med SAD/vinterdepresjon.
Alfred J. Lewy ved Oregon Health & Science University og andre anser årsaken til SAD for å være en forskyvning av søvn-våkenhet-fasene i kroppsklokken, eller en usynkronisert døgnrytme, og behandler tilstanden med melatonininntak om ettermiddagen. Melatonin gitt på riktig tidspunkt endrer rytmen av flere hormoner samtidig.
En annen forklaring kan være at nivået av vitamin D er for lavt når man ikke får nok ultrafiolett-B-stråling på huden. Et alternativ til å bruke lysterapi vil da være å ta vitamin D-tilskudd. Imidlertid fant man i en undersøkelse ingen sammenheng mellom vitamin D-nivåer og depressive symptomer hos eldre kinesiske mennesker.
Norden
Vinterdepresjon er et ofte forekommende fall i stemningsleiet hos enkelte innbyggere i de aller fleste nordiske land. Det ble først beskrevet i det 6. århundre av den gotiske lærde Jordanes i Getica, der han beskrev innbyggerne i Scandza (Skandinavia). Island, derimot, synes å være et unntak. En studie av mer enn 2000 mennesker på Island fant at utbredelsen av sesongavhengig depresjon viste seg å være uventet lav hos begge kjønn. Forfatterne av studien foreslo at tilbøyeligheten til SAD kan variere på grunn av en genetisk faktor i den islandske befolkningen. En studie av kanadiere av ren islandsk avstamning viste også lav forekomst av SAD. Det har nylig blitt foreslått at dette kan tilskrives den store mengden av fisk som islendere spiser (100 kg per person per år, i motsetning til om lag 22 kg i USA og Canada), snarere enn genetikk. Fisk inneholder mye vitamin D. Fisk inneholder også dokosaheksaensyre (DHA), som har vist seg å hjelpe mot en rekke nevrologiske dysfunksjoner.
Andre land
I USA ble en diagnose på sesongavhengig depresjon først foreslått av Norman E. Rosenthal, MD i 1984. Rosenthal lurte på hvorfor han ble sløv og giddeløs om vinteren etter å ha flyttet fra solrike Sør-Afrika til New York. Han begynte å eksperimentere med økt eksponering for kunstig lys, og oppdaget at dette gjorde en forskjell. I Alaska er det blitt konstatert at forekomsten av SAD er på 8,9%, og at forekomsten av subsyndromal SAD er enda større, på hele 24,9%.